**Навучанне на** **механіка-матэматычным факультэце БДУ**

Мiнулым летам я скончыў ъсваё навучанне ў школе, i мне трэба было выбраць, дзе я буду вучыцца далей. Так як у школе мне вельмi падабалiся матэматыка i праграмаванне, я вырашыу паступiць на механіка-матэматычны факультэт БДУ. Розныя ураўнененнi, няроўнасцi, вылiчэннi лагарыфмаў, цела вярчэння, трыганаметрыя… Гэта ўсё было цiкава вывучаць у школе, але ж якая яна — вышэйшая матэматыка?

На першым курсе я вывучаю тры матэматычных прадмета: матэматычны аналiз, алгебра i аналітычная геаметрыя (але я ведаю, што на некаторых другiх спецыяльнасцях вывучаюць яшчэ больш матэматыкi). Маё першае знаёмства з вышэйшай матэматыкай было незабыўным: адразу ж на першай лекцыi па алгебры нам распавялi пра метад матэматычнай індукцыi, i я нiчога не зразумеў… Але выкладчык сказаў нам, што не ўсё разумець з першага разу — гэта нармальна. Пазней я прывык да навучання ва ўніверсітэце і мне стала прасцей. Цікава было назіраць за тым, як пераплятаюцца паміж сабой алгебра і геаметрыя: як связаны памiж сабой матрыцы i каардынаты вектараў, вектарная i афінная прасторы у геаметрыi i алгебры, як з дапамогай алгебры можна вырашаць задачы па геаметрыii, i наадварот. Гэтак жа на алгебры я даведаўся пра камплексныя лiкi, пра якiя я чуў толькi ад знаёмых-студэнтаў. Але самае цяжкае для мяне у алгебры — гэта тэорыя аб кольцах, группах (у тым лiку абелевых) i палях.

Матаналiз, наадварот, адразу здаўся мне простым, так як мы пачалi з тэорыi мностваў, лiмiтаў паслядоўнасцей i лiмiтаў функцый. Потым, калi пачалiся вытворныя i дыферэнцыялы, дыферэнцыялы вышэйшых парадкаў, стала больш складана. Не так даўно мы скончылі вывучаць нявызначаныя інтэгралы, iнтэгралы Рымана i яго дадаткi. Вылiчваць iнтэгралы для мяне было не вельмi цяжка, так як я рабiў гэта яшчэ ў школе, але вылiчваць плошчы паверхняў вярчэння, аб’ёмы цел, даўжынi дуг i плошчы плоскiх фiгур было для мяне неяк складана.

На самай справе я рады, што абраў МехМат для працягу навучання і вывучэння матэматыкі. Гэта цудоўнае месца з добрымі людзьмі і разумнымі выкладчыкамі, якія ставяцца да сваёй працы з душой. Любіце матэматыку, і яна палюбiць вас!